meditácia: ako na to?
Pohodlne sa usaďte
Pohodlne sa usaďte s nohami voľne položenými vedľa seba. (Alebo si môžete sadnúť do polohy "asány" turecký sed či lotosový sed.) Ľahnúť na podložku sa moc neodporúča, pretože v prípade únavy je vysoká prevdepodobnosť, že počas meditácie zaspíte.
Ak vám pohodlné usadenie sa situácia neumožňuje, pokúste sa nájsť si pohodlnú polohu, v ktorej dokážete chvľu nečinne zotrvať.
Dýchajte
- Z hlboka sa nadýchnite a vydýchnite všetok vdzuch, ktorého výdychu ste schopný.
- Následne začnite vedome dýchať: hlbokým a pomalým nádychom sa pokúste vzduchom naplniť akoby obsah vášho žalúdka až na jeho viditeľné zväčšenie.
- Po nadýchnutí sa, na chvíľku zastaňte – nedýchajte.
- Pomaly vydychujte vzduch, až akoby celý žalúdok vtiahnete do tela (a vytvorí sa vám na bruchu malý lavórik).
- Pravidelne a pomaly sa nadýchnite, zastavte a opäť vydýchnite.
- Výdych by mal byť dlhší, než samotný nádych.
"Dýchanie je váš najlepší priateľ. Vráťte sa k nemu pri každom svojom probléme a nájdete v ňom útechu a radu."
pravdivý citát majstra východnej kultúry
Uvedomte si svoju myseľ
Zavrite oči a chvíľu si uvedomujte svoju rozbehanú myseľ. V tichosti si len uvedomujte ako vaša myseľ blúdi všetkým čo sa udialo, čo sa udeje a nekoordinovane skáče z myšlienky do myšlienky.
Následne si uvedomte ticho, ktoré vám umožňuje sledovať ako vaša myseľ blúdi vo vašej hlave.
Vnímajte vlastné pocity
Na chvíľu opustite život vo svojej hlave, prestante sa venovať myšlienkam a predstavám, ktoré sa vám preháňajú mysľou. Uvoľnite sa a začnite pozorovať sami seba. Skúmajte svoje telesné vnemy, svoje dýchanie, chuť v ústach, svrbenie kože, šklbanie svalu či okolité zvuky.
Buďte "tu a teraz"
v prítomnom okamihu
Buďte tu a teraz "Pokúste sa dotknúť prítomnosti a zostaňte v nej čo najdlhšie". Pokúste sa byť práve v tomto momente presne tam, kde ste. Prežívajte práve prebiehajúci okamih. Hneď ako si uvedomíte, že ste opäť zavretý vo svojej hlave – vo svojich myšlienkach, pokúste sa rýchlo vrátiť späť do prítomného okamihu. Opäť sa pokúste vnímať práve prebiehajúci okamih.
Pozor, vaša myseľ bude opätovne opúšťať prítomnosť a vracať sa späť do svojej hlavy – do predstáv, no len čo si to uvedomíte, okamžite sa vráťte späť do prítomnosti. Myseľ je ako skákajúca opica, ktorú musíme vedieť skrotiť. Pre človeka žijúceho v západnej kultúre býva zvyčajne toto cvičenie na začiatku veľmi náročné. No postupným cvičením koncentrácie na prítomnosť sa dostavia pozitívne výsledky. Vnímanie práve prebiehajúceho okamihu sa začne stávať prirodzenou súčasťou vášho života. Človek vďaka koncentrácii, sústredeniu sa na prítomnosť dokáže byť nerušene a plnohodnotne "tu a teraz".
Utíšte sa a meditujte
Utíšte svoju rozbehanú myseľ, odoprite jej všetky myšlienky a slová, umožnite svojmu srdcu nech môže prehovoriť. Indickí hinduistickí majstri majú krásne, no hlavne múdre porekadlo: "Jeden ker vytláča druhý". Nežiaducich myšlienok v hlave sa môžeme zbaviť inou, ešte silnejšou myšlienkou. Silnejšou myšlienkou môže byť vaša tvorivá myšlienka, vízia, predstava, slovo, veta či bytosť, na ktorú sa myseľ sústredí.
Udržať myseľ čistú, bez myšlienok je takmer nemožné, preto je dobré dať jej pri cvičení len jednu jedinú myšlienku a pevne sa jej držať.
jóga
Jóga je jednou z ciest k meditácii.
Cieľom jógy je dosiahnutie harmónie duše a tela, formou dychových, pohybových a mentálnych cvičení. Dýchanie zohráva v jóge kľúčovú úlohu. Vyskúšajte si napríklad základný cyklus dychových cvičení nazývaných "Pozdrav slnku":